Вячка Красулін: У мінулым годзе мы выпусьцілі альбом, а ў гэтым было нейкае зацішша. Але зараз у “Воху” зьявіліся новыя хлапцы, а яшчэ й добра забытыя старыя: гітарыст, басіст, ударнік і яшчэ акром мяне адзін дудар. Бо я на сцэне яшчэ часам рот адкрываю, а адначасова, ведаеш, неяк нязручна. Я ўскладаю надзеі на сьвежыя погляды музыкаў і творчы ўздым гурта. Галоўнае зараз заняцца сур’ёзна аранжыроўкамі і прафесійным цяжкім гучаньнем. Дый мне самому неабходна падымаць узровень граньня, а тое буду кантраставаць на фоне астатніх удзельнікаў гурта. І сьпяваць трэба падвучыцца) У планах адрэпетаваць праграму і пачаць нарэшце выступаць, паступова рыхтуючы для слухачоў новыя песьні. Думаю, у гэтым годзе мы ўжо ня будзем выступаць, але з наступнага пачнем актыўную канцэртную дзейнасьць.